宗室善燾（，，嘉慶二十二年八月二十九日子時－鹹豐十一年正月初五日酉時），原名圖山，字溥泉。清朝遠支宗室鑲白旗第三族奕字輩，清朝政治人物。 生平 道光八年（1828 年）中式戊子科宗室鄉試舉人。 道光十二年（1832 年）壬辰恩科第二甲第六十六名進士出身。五月，選翰林院庶吉士。《大清宣宗成皇帝實錄》卷二百十一，道光十二年五月庚戌：「引見新科進士，得旨：一甲三名吳鍾駿、朱鳳標、季芝昌業經授職外，趙德潾、王立中、姚福增、劉榮桂、陳本欽、單懋謙、瑞常、朱楷、高人鑑、張星燦、花沙納、汪振基、潘鐸、嚴良訓、邵燦、王朝傑、宗室慶安、戴熙、郭利賓、駱秉章、舒興阿、方城、勞崇光、吳光業、羅傳球、楊仁、黃廷珍、陳鼎雯、胡增瑞、許乃安、蔡錦泉、桑春榮、周銘恩、李湘棻、張道進、李方、陳爔、朱慶祺、郭柏蔭、宗室善燾、趙縉、賈臻、原珏、沈玉麟、鍾保、夏廷楨、吳珩、陳慶鏞、陸應穀、李星沅、趙長齡、曹楙堅、李錦業、汪道森，俱著改為翰林院庶吉士。」 十三年（1833 年）四月，散館，授翰林院編修。《大清宣宗成皇帝實錄》卷二百三十六，道光十三年四月己未：「引見壬辰科散館人員。得旨：此次散館之修撰吳鍾駿、編修季芝昌業經授職。其清書二甲庶吉士高人鑑、賈臻、漢書二甲庶吉士蔡錦泉、汪振基、戴熙、易長楨、李光涵、單懋謙、李星沅、黃廷珍、周銘恩、宗室善燾、朱慶祺、花沙納、嚴良訓、羅傳球、朱楷、王立中、方鍇、邵燦、陸應穀、駱秉章、雷成樸、桑春榮、李方、趙德潾、勞崇光、陳爔、瑞常、許乃安、郭伯蔭、舒興阿、張星燦，俱著授為編修。清書三甲庶吉士趙長齡、漢書三甲庶吉士吳文林俱著授為檢討。陳慶鏞、丁彥儔、姚福增、宗室慶安、郭利賓、陳本欽、張道進、沈玉麟、吳光業、胡增瑞、鍾保、曹楙堅、潘鐸、方城、吳珩、李湘棻，俱著以部屬用。汪道森、趙縉、劉榮桂、王朝傑、原珏、俱著以知縣即用。」七月，以編修充任日講起居注官。《大清宣宗成皇帝實錄》卷二百四十一，道光十三年七月丙申：「以翰林院侍讀學士全慶、侍講學士田嵩年、侍講侯桐、王植、右春坊右中允倭仁、翰林院編修花沙納、善燾充日講起居注官。侍講賈楨署日講起居注官。」中央研究院歷史語言研究所藏《內閣大庫檔案》182529 號諮。八月，升詹事府右春坊右中允，隨即轉左春坊左中允。九月，升翰林院侍講。充國史館協修、功臣館提調官。十月，幫辦翰林院事。中央研究院歷史語言研究所藏《內閣大庫檔案》118937 號移會、129500 號諮。 十四年（1834 年）八月，以侍講充甲午科順天鄉試同考官。十月，轉翰林院侍讀。十二月，升國子監祭酒。 十五年（1835 年），以祭酒稽查右翼宗學。充乙未恩科鄉試磨勘官，因發生遺漏及未經查詢遭交部議處。《內閣大庫檔案》256332 號移會。 十六年（1836 年）三月二十二日，以祭酒署理大理寺卿。《內閣大庫檔案》178955 號移會。《大清宣宗成皇帝實錄》卷二百八十，道光十六年三月丁未：「以國子監祭酒善燾署大理寺卿。」九月初七日，擢太僕寺卿。《清國史館傳稿》701001069 號、《愛新覺羅宗譜》作「太僕寺卿」，《大清宣宗成皇帝實錄》卷二百八十八，道光十六年九月丁亥誤作「光祿寺卿」。 十七年（1837 年）四月二十一日，升都察院左副都御史。《大清宣宗成皇帝實錄》卷二百九十六，道光十七年四月戊辰：「以大理寺卿德誠、太僕寺卿善燾為都察院左副都御史。」九月初八日，會奏受理「福建嘉義縣民人謝相以酷押斃命、縱盜加冤等詞赴都察院衙門京控案」。中國第一歷史檔案館、海峽兩岸出版交流中心，《明清宮藏臺灣檔案匯編 v160》（北京市：九州出版社，2009 年，第一版），頁 361365。 十八年（1838 年）三月，派赴西陵檢視紅樁；隨道光帝至先農壇，行禮九推。《大清宣宗成皇帝實錄》卷三百七，道光十八年三月己卯：「命乾清門侍衛常安、禮部右侍郎連貴、都察院左副都御史善燾恭詣西陵檢視紅樁。」丁亥：「御觀耕臺。命禮親王全齡、怡親王載垣、順承郡王春山各五推，吏部右侍郎龔守正、戶部左侍郎文慶、禮部尚書吳椿、兵部左侍郎朱嶟、刑部左侍郎恩銘、工部左侍郎沈維鐈、都察院左副都御史善燾、通政使司參議額勒金泰、大理寺少卿惠豐各九推。」四月，以左副都御史充殿試讀卷官。《大清宣宗成皇帝實錄》卷三百八，道光十八年四月辛酉：「以大學士潘世恩、吏部尚書湯金釗、戶部左侍郎文慶、禮部右侍郎吳文鎔、刑部左侍郎恩銘、工部左侍郎沈維鐈、都察院左都御史卓秉恬、左副都御史善燾為殿試讀卷官。」六月，充拔貢朝考覆試閱卷大臣、考試恩監閱卷官、行在前引大臣。八月二十日，擢任刑部右侍郎。《大清宣宗成皇帝實錄》卷三百十三，道光十八年八月己丑：「以都察院左副都御史善燾為刑部右侍郎。」九月十五日，兼授鑲紅旗漢軍副都統，管理鑲紅旗漢軍新舊營房事務。《內閣大庫檔案》233631 號移會。《大清宣宗成皇帝實錄》卷三百十四，道光十八年九月癸丑：「以都察院左副都御史善燾兼鑲紅旗漢軍副都統。」十一月十五日，調鑲黃旗滿洲副都統，管理鑲黃旗滿洲新舊營房事務。《內閣大庫檔案》191888 號移會、275710 號移會。《大清宣宗成皇帝實錄》卷三百十六，道光十八年十一月癸丑：「調鑲紅旗漢軍副都統善燾為鑲黃旗滿洲副都統。」十二月，暫署步軍巡捕五營右翼總兵，兼充崇文門右翼監督。《內閣大庫檔案》179940 號移會、207423 號移會、207426 號移會。 十九年（1839 年）正月二十八日，改授兼步軍營右翼總兵，暫署左翼總兵。《內閣大庫檔案》174832 號、174833 號移會。《大清宣宗成皇帝實錄》卷三百十八，道光十九年正月乙丑：「以刑部右侍郎善燾兼京營右翼總兵。」二月初四日，調戶部右侍郎兼管錢法堂事務。《內閣大庫檔案》183997 號移會。《大清宣宗成皇帝實錄》卷三百十九，道光十九年二月庚午：「調刑部右侍郎善燾為戶部右侍郎兼管錢法堂事務。」三月，奏報：「滇省起運丁酉年、黔省起運戊戌年等銅、鉛船隻，迄今均未據諮報行抵何處，查本局庫貯銅斤只敷本年九月分鼓鑄之用，應請敕下沿途各督撫等實力催趲，倘有藉詞逗遛、地方官不實力催趲，該督撫即指名嚴參。」《內閣大庫檔案》263000 號移會。四月，以疏防「四道口嶽谷莊劫案」罰俸一年；充考試試差閱卷大臣。五月，署正黃旗漢軍副都統。《大清宣宗成皇帝實錄》卷三百二十二，道光十九年五月丁未：「戶部右侍郎善燾署正黃旗漢軍副都統。」六月，特命協同右侍郎吳其濬督理京省錢法《內閣大庫檔案》105980 號敕諭。；偕同步軍統領宗室奕經、左翼總兵宗室恩桂奏請嚴禁宛平、昌平交界之妙峰山娘娘廟香會，獲準。七月至九月，派遣盤查圓明園銀庫、稽查城內七倉、京通十七倉，稽查鑲白旗漢軍旗務。九月初三日，卸任右翼總兵，同月卸任右翼監督。《內閣大庫檔案》196072 號移會、224330 號移會、229067 號移會。 二十年（1840 年）正月，暫代內大臣班。《大清宣宗成皇帝實錄》卷三百三十，道光二十年正月己酉：「諭內閣：大行皇后梓宮奉移觀德殿後，著派善燾、禧恩、蘇隆阿、祁俊、白文治、喀拉春等代進內大臣班。」三月，以戶部右侍郎署理步軍營右翼總兵《大清宣宗成皇帝實錄》卷三百三十二，道光二十年三月壬辰：「以戶部右侍郎善燾署京營右翼總兵。」。充考試試差閱卷大臣、庚子科會試覆試閱卷官、庚子恩科鄉試覆試閱卷官、對引大臣。四月，因寶泉局銅斤被竊，請將防範不嚴之大使賡德等人撤職察議，獲準。五月至七月，遵旨檢視天壇各壇、太廟、社稷壇樹株，並查明鋸釤及應除枯枝情形，請工部會同太常寺查明載冊詳慎辦理，獲準。《內閣大庫檔案》158086 號移會。《大清宣宗成皇帝實錄》卷三百三十四，道光二十年五月甲辰：「諭內閣：天壇各壇樹株前經派員稽查，迄今已閱數年。著派桂輪、善燾、禧恩、連貴、桂德、惠豐、果升阿、祁俊、奕興、白文治於本月十八日前往敬謹檢視，並將補種回乾樹株各數目詳細查明，據實具奏。尋奏上，得旨：桂輪等奏恭查天壇各壇樹株完竣，著太常寺造具清冊諮送工部備查，其內外圍各處除實存各樹外，所有風損回乾及缺空處所應否補種樹株，著即行知該管衙門查明酌量補種。」卷三百三十五，道光二十年六月戊辰：「諭內閣：天壇各壇、太廟、社稷壇樹株，著派善燾、端華、春佑、禧恩、國勒銘阿、祁俊、盛壎、綿清會同太常寺敬謹檢視，造具清冊二分，一送工部，一送御前大臣備查，其樹株內鋸釤情形及應去枯枝著一併查明具奏。」《大清宣宗成皇帝實錄》卷三百三十六，道光二十年七月丁酉：「諭內閣：善燾等奏，遵查天壇各壇樹株，並查明鋸釤及應去枯枝情形開單呈覽。據查樹株鋸口實係舊有痕跡，其為歷年久遠，與太常寺原奏相符。所有樹株多有灰鶴結巢，及高處枯乾恐傷旁枝之處，俱著不準鋸釤。其低處應去枯枝，著工部會同太常寺查照冊載，詳慎辦理，事竣，知照御前大臣備查。嗣後如有風損回乾應行釤除樹株，著太常寺於每年三月諮報御前大臣、工部，隨時載入清冊，奏請派員眼同釤除，明白覆奏，以昭慎重。」八月，奉派會同兵部尚書裕誠赴盛京履勘估價永陵啟運殿、盛京清寧宮鳳凰樓工程。《內閣大庫檔案》166135 號、166136 號、240915 號移會。《大清宣宗成皇帝實錄》卷三百三十八，道光二十年八月己巳：「改派戶部右侍郎善燾會同兵部尚書裕誠，敬謹勘估永陵啟運殿並盛京清寧宮鳳凰樓應修各工。」十月，署理鑲黃旗護軍統領。十二月十三日，調吏部右侍郎，仍兼署戶部右侍郎兼管錢法堂事務。《大清宣宗成皇帝實錄》卷三百四十二，道光二十年十二月己巳：「調戶部右侍郎善燾為吏部右侍郎，刑部左侍郎麟魁為戶部右侍郎兼管錢法堂事務，盛京刑部侍郎柏葰為刑部左侍郎。麟魁未到任前，以善燾兼署。」 二十一年（1841 年）正月，充對引大臣。《內閣大庫檔案》162618 號、239476 號移會。二月，奏報戶部庫存白鉛短缺，請旨催促寶泉局鑄造錢文。《內閣大庫檔案》242303 號移會。《大清宣宗成皇帝實錄》卷三百四十六，道光二十一年二月乙丑：「善燾等奏庫貯白鉛短絀，請旨飭催寶泉局鼓鑄錢文。兵餉攸關，現在庫貯白鉛，祇敷本年五月分配鑄之用。」五月十九日，會同吏部、都察院、大理寺會議具題「福建噶瑪蘭廳寄居民人林遜雨戳傷林闕身死」案之律例見解及官員處分。中國第一歷史檔案館、海峽兩岸出版交流中心，《明清宮藏臺灣檔案匯編 v166》（北京市：九州出版社，2009 年，第一版），頁 1934。七月二十二日，會同吏部、兵部、都察院、大理寺會議具題「福建臺灣縣革兵陳金聲等輪姦犯姦婢女連招內傷身死」案之律例見解及官員處分。中國第一歷史檔案館、海峽兩岸出版交流中心，《明清宮藏臺灣檔案匯編 v166》（北京市：九州出版社，2009 年，第一版），頁 100117。八月，充崇文門副監督。九月，以吏部右侍郎兼署戶部右侍郎兼管錢法堂事務，兼署右翼總兵。《內閣大庫檔案》183534 號移會。《大清宣宗成皇帝實錄》卷三百五十七，道光二十一年九月戊午：「以吏部右侍郎善燾署戶部右侍郎兼管錢法堂事務，並署京營右翼總兵。」十二月，偕同署步軍統領宗室恩桂、署左翼總兵麟魁奏言：「畿輔五營槍兵僅一千名，擬將原設之藤牌兵三百八十三名均行裁撤，改為槍兵，並於各營差防兵丁內挑取六百十七名，以足一千之數，合舊額計二千名輪流操演，以資捍衛」，得旨允准施行。 二十二年（1842 年）正月，以吏部右侍郎兼署刑部右侍郎。《內閣大庫檔案》250464 號移會。《大清宣宗成皇帝實錄》卷三百六十五，道光二十二年正月壬戌：「吏部右侍郎善燾兼署刑部右侍郎。」二月，以吏部右侍郎署理京營左翼總兵《大清宣宗成皇帝實錄》卷三百六十八，道光二十二年二月丙申：「吏部右侍郎善燾署京營左翼總兵。」，充考試漢缺御史閱卷大臣。五月，再署理京營左翼總兵。《內閣大庫檔案》244493 號移會。《大清宣宗成皇帝實錄》卷三百七十三，道光二十二年五月己巳：「吏部右侍郎善燾署京營左翼總兵。」七月，奉派揀選太常寺贊讀官。《內閣大庫檔案》256592 號移會。十月二十一日，授兼京營右翼總兵。國立故宮博物院圖書文獻館藏《宮中檔奏摺》405012115 號。《內閣大庫檔案》167651 號移會。《大清宣宗成皇帝實錄》卷三百八十三，道光二十二年十月丙申：「以吏部右侍郎善燾兼右翼總兵。」充覆核朝審、清查內倉大臣。十二月，實授兼鑲紅旗護軍統領。《大清宣宗成皇帝實錄》卷三百八十七，道光二十二年十二月癸巳：「以吏部右侍郎善燾兼鑲紅旗護軍統領。」 二十三年（1843 年）四月初三日，轉吏部左侍郎，仍兼鑲紅旗護軍統領、右翼總兵；初五日，調戶部右侍郎兼管錢法堂事務，仍兼右翼總兵。《內閣大庫檔案》216297 號、215039 號移會。《大清宣宗成皇帝實錄》卷三百九十一，道光二十三年四月丙子：「轉吏部右侍郎善燾為左侍郎。」戊寅：「調吏部左侍郎善燾為戶部右侍郎兼管錢法堂事務。」閏七月十六日，授馬蘭鎮總兵兼總管內務府大臣。《大清宣宗成皇帝實錄》卷三百九十五，道光二十三年閏七月丙戌：「戶部右侍郎京營右翼總兵善燾為馬蘭鎮總兵官兼總管內務府大臣。」九月，偕同宗室永康、宗室載鈖奏報明陵寢十項急修，請旨交本年查勘歲修工程大臣勘估修理。《內閣大庫檔案》174667 號移會。 二十四年（1844 年）正月，奏陳皇陵青樁以外官山界內樹株被竊之情況《大清宣宗成皇帝實錄》卷四百一，道光二十四年正月壬辰：「據善燾奏，青樁以外官山界內樹株被竊一摺。」。偕同直隸總督訥爾經額會議〈巡防章程〉四條：「一、官山深僻之處應酌添撥汛，以期周密；一、青樁內外居民應編保甲以戢奸宄；一、營汛獲犯應送地方官審辦以免濫責；一、官山一帶應申明巡查舊制以憑考核。」交部議準施行。七月，因疏忽景陵陳設各物件被老鼠齧傷，遭交部議處。《大清宣宗成皇帝實錄》卷四百七，道光二十四年七月己丑：「諭內閣，永康等奏，景陵陳設各件被鼠齧傷請更換鋪設一摺，著文慶前往敬謹勘視，其應行修理更換之件即行奏明，交該衙門妥速辦理。永康、載鈖、善燾、及郎中穆明阿、員外郎塞克圖、明吉、主事德精阿、內管領伊明阿、內副管領雙齡，未能先事豫防，均著交部分別議處。」八月，奉派修理景陵陳設，遭處分降二級留任。《大清宣宗成皇帝實錄》卷四百八，道光二十四年八月癸卯：「所有應修陳設。著即派文慶、永康、載鈖、善燾敬謹修理。 永康、載鈖、善燾均著降二級留任，不準抵銷。」 二十五年（1845 年）正月，奏報修繕端憫固倫公主園寢饗堂、移請神牌事宜。國立故宮博物院圖書文獻館藏《軍機處檔摺件》072731 號摺件，《內閣大庫檔案》207748 號移會。三月二十七日，因病陳請告退總兵職，開缺回旗，四月初一日允准。《軍機處檔摺件》073464 號。《大清宣宗成皇帝實錄》卷四百十六，道光二十五年四月辛卯：「馬蘭鎮總兵官善燾因病解任。以署正紅旗滿洲副都統容照為馬蘭鎮總兵官兼總管內務府大臣。」六月，因「直隸民人李鑑堂京控案」審辦疏失，遭交部議處。《大清宣宗成皇帝實錄》卷四百十八，道光二十五年六月壬辰：「刑部奏，審明直隸民人李鑑堂京控一案，內惟馬蘭鎮兵丁梁泳順扎斃把總李玉堂一家四命屬實，已據直隸總督諮報定擬凌遲，該犯畏罪自戕，照例剉屍示眾完結，餘皆虛誣，應按律擬杖一百、流三千里。得旨：依議，此案梁泳順戕害本管職官至一家四命之多，非尋常案件可比，訥爾經額、善燾並不據實奏辦，殊屬不知輕重，著交部分別議處。」七月，處分刑部失察積壓案件歷任官員，遭罰俸一年。《大清宣宗成皇帝實錄》卷四百十九，道光二十五年七月丁丑：「諭：刑部失察積壓檔案之歷任掌印司員，前任郎中今升刑部右侍郎斌良、郎中恩錫、桂昌、前任郎中吉昌、員外郎鈴祥、員外郎上行走怡昌，主稿司員，郎中李壽彭，著革職留任。行走司員，前任郎中朱璟、熊莪、雷以諴、郎中譚盛偉、鄧傳馨、員外郎劉岱駿、前任員外郎張楸森、郎中奎綬、前任主事桂森、惠林、主事陳廷吉、王德固、楊熙簡、劉德鈞、湯成彥、崔桂、尹開勳、吳集禧、陳大勳、李銘皖、前任主事曹興仁，著降二級留任，均不準其抵銷。原派之堂官，前署尚書鐵麟、前任侍郎麟魁、德誠、王植，著降一級留任。歷任堂官，前任尚書寶興、前署尚書賽尚阿、前署侍郎特登額、祝慶蕃、前任侍郎柏葰、惠豐、成剛、善燾、許乃普、黃爵滋，著罰俸一年，均著準其抵銷。」 二十七年（1847 年）八月十九日，賞給副都統銜，充烏裡雅蘇臺參贊大臣，十二月到任。《大清宣宗成皇帝實錄》卷四百四十六，道光二十七年八月乙丑：「賞前任馬蘭鎮總兵官善燾副都統銜，為烏裡雅蘇臺參贊大臣。」《內閣大庫檔案》190122 號、194524 號移會。 鹹豐二年（1852 年）七月，以參贊大臣兼署烏裡雅蘇臺將軍。《大清文宗顯皇帝實錄》卷六十五，鹹豐二年七月辛亥：「以烏裡雅蘇臺參贊大臣善燾兼署將軍。」八月，奏陳循例撥給科布多餉銀事宜。《宮中檔奏摺》406002444 號。《軍機處檔摺件》086086 號。九月，派員巡查烏裡雅蘇臺所屬金礦無偷挖情形。《軍機處檔摺件》086514 號。十一月，與定邊左副將軍札拉芬泰、參贊大臣車林多爾濟共同捐資助餉。《宮中檔奏摺》406002954 號。十二月十四日，召回京師當差。《大清文宗顯皇帝實錄》卷七十九，鹹豐二年十二月己丑：「命喀喇沙爾辦事大臣舒精阿、烏裡雅蘇臺參贊大臣善燾、塔爾巴哈臺領隊大臣伊勒東阿、烏魯木齊領隊大臣扎拉芬、哈密辦事大臣慶昀、哈密幫辦大臣麟翔、阿克蘇辦事大臣圖伽布、伊犁領隊大臣佛隆阿，回京當差。」 三年（1853 年）三月，返抵京師。五月十七日，授盛京工部侍郎。《大清文宗顯皇帝實錄》卷九十四，鹹豐三年五月辛酉：「調盛京工部侍郎恆春為刑部左侍郎，以前任烏裡雅蘇臺參贊大臣善燾為盛京工部侍郎。」先是，盛京刑部主事明祿稟請盛京將軍宗室奕興代奏陳情；盛京刑部侍郎書元則「奏參明祿乖僻妄為、協領塔芬布、佐領恩合父子挾制上司」各一摺，十二月，鹹豐帝命刑部尚書柏葰前往盛京偕同善燾審訊。《大清文宗顯皇帝實錄》卷一百十五，鹹豐三年十二月甲午：「諭：奕興奏盛京刑部主事明祿稟請代奏各情，並書元奏參明祿乖僻妄為、協領塔芬布挾制上司各一摺。著派柏葰馳驛前往盛京，會同善燾將各案情節秉公查辦，訊明據實具奏，毋稍瞻徇。所有隨帶司員，著一併馳驛。主事明祿著即革職歸案審辦。」 四年（1854 年）正月，盛京刑部侍郎書元再度奏參「協領塔芬布、佐領恩合父子狼狽為奸、將軍奕興曲為袒護」，鹹豐帝申明一併交柏葰、善燾審理。《大清文宗顯皇帝實錄》卷一百十九，鹹豐四年正月辛酉：「諭軍機大臣等：前因書元奏參協領塔芬布挾制上司各案，當經降旨派柏葰前往盛京會同善燾查辦。本日據書元奏稱，協領塔芬布、佐領恩合父子狼狽為奸，於上年十二月二十八日，輕聽謠言，擅調兵勇，自護私宅，於除日申刻關城以致旗民惶惑，幾至激變，將軍奕興任其播弄、曲為袒護等語。盛京為根本重地，豈容此等劣員任性妄為，致滋驚擾。本日已有旨，將塔芬布、恩合革職拏問，交盛京刑部監禁，著柏葰於馳抵盛京後即會同善燾監提該革員等嚴行審辦，秉公定擬，毋得稍有瞻徇。又據恆毓、書元奏請將供詞狡展、屢控不休之已革舉人劉祖堯等移交柏葰等就近審辦等語，此案著一併交柏葰、善燾親提人證卷宗，秉公研訊確情，按律定擬具奏。原摺二件，均著鈔給閱看，將此各諭令知之。」二月，因解任承德縣知縣延瑞以冤抑難伸等詞呈請代奏，善燾將延瑞供詞直接諮送軍機處，被鹹豐帝責怪不知慎密，遭降級留任。《大清文宗顯皇帝實錄》卷一百二十，鹹豐四年二月乙亥：「欽差吏部尚書柏葰等奏，解任承德縣知縣延瑞呈訴冤抑，並將原供諮送軍機處。得旨：該員原供，或另封或鈔錄進呈皆可，何必諮送軍機處？殊屬不知慎密，可惡已極。柏葰、善燾均著交部議處。」二月戊寅：「諭；前因書元奏協領塔芬布、佐領恩合父子狼狽為奸，將軍奕興曲為袒護，當經降旨將塔芬布、恩合革職拏問交柏葰、善燾嚴行審訊。本日據奕興奏，上年派兵在監獄堆撥前後嚴密巡查及除夕照常關閉城門各情，並稱塔芬布當差認真、辦事妥協，恩合任勞任怨、屢獲竊盜案犯，侍郎書元因該協領等拘於成例，不能順所欲為，以致挾嫌刻責等語。該將軍不候查辦，嘵嘵置辯，實屬氣妄為，已交宗人府先行議處矣。著柏葰、善燾仍遵前旨，秉公嚴訊，務將塔芬布等劣蹟確切詳究，奕興是否飾詞袒護、書元有無任意苛求，並著一併確查據實具奏，毋得稍有瞻徇，原摺著鈔給閱看，將此諭令知之。」同月，會同柏葰審訊完結定擬具奏，分別將明祿、塔芬布、恩合發遣、奕興革職交宗人府議處、書元交吏部議處；另奏請於盛京將軍衙門設立讞局，被鹹豐帝否決。《內閣大庫檔案》205636 號移會。《大清文宗顯皇帝實錄》卷一百二十，鹹豐四年二月癸巳：「諭內閣：前因奕興奏盛京刑部主事明祿稟請代奏各情，並書元參奏明祿乖僻妄為各一摺，當派柏葰、會同善燾秉公研訊。茲據柏葰等訊明定擬具奏，此案已革主事明祿所稟各情，雖查係事出有因，惟於書元修理公寓指為私宅，殊屬謬妄，且於遞稟時因書元向其詰問，輒敢負氣走出，實屬乖僻任性，此等挾制刁風必應重懲，僅予革職不足蔽辜。明祿著發往軍臺效力贖罪，主事煥德勸令明祿撤稟、筆帖式清奎收存稟詞延未呈出，均有不合。煥德、清奎、均著交部議處。書元借項充公，雖查無抑勒情事，惟於屬員稟請代奏，牽涉堂司各官，並不據稟直陳，顯係意存迴護，書元著交部議處。」「又諭：柏葰、善燾奏審明已革協領佐領派兵自護私宅並將軍奕興奏辯各情一摺，此案已革協領塔芬布因聞兵丁妄報，輒調集兵勇，已屬輕舉妄動，又撥兵在家守護，復任聽伊子恩合派令練勇衛護私宅，實屬假公濟私，膽大專擅。塔芬布著即發往新疆效力贖罪，已革佐領恩合擅派練勇衛護私宅亦屬任性妄為，著即發往軍臺效力贖罪；盛京將軍奕興於屬員擅調兵勇各情並不據實奏參，迨經書元參劾後又復不候查辦， 氣陳奏，嘵嘵瀆辯，實屬有心徇庇，前已有旨將奕興交宗人府議處外，並著革去盛京將軍，以示懲儆。」「又諭：柏葰、善燾奏查明書元前奏、將軍衙門設立讞局等語，盛京旗民命盜案件，乾隆年間屢次奏定章程，均歸刑部辦理，自應循照舊章，恪遵勿替。將軍衙門審辦案件自有專司，何得添設讞局，致滋流弊？嗣後命盜重案及應擬軍流徒罪各犯，俱仍照例歸刑部審辦，其例應會同將軍審辦者亦著由刑部主稿，將軍衙門不準另立讞局、添設刑具，即寄監監提各犯亦著備文諮送刑部，以昭慎重，而專責成。」以盛京工部侍郎充牛馬稅監督，善燾以軍務未蕆、經費浩繁，奏請將現存牛馬羨餘全數捐輸，獲準。 五年（1855 年）五月，奉派會同盛京將軍英隆監收奉天官莊榖石。《宮中檔奏摺》406006126 號、406007242 號。八月初四日，調盛京刑部侍郎。《大清文宗顯皇帝實錄》卷一百七十四，鹹豐五年八月甲午：「盛京工部侍郎善燾為刑部侍郎。」 六年（1856 年）七月初八日，調盛京工部侍郎。《大清文宗顯皇帝實錄》卷二百三，鹹豐六年七月癸亥：「刑部侍郎善燾為工部侍郎。」九月，奏報盛京宮殿因連日陰雨導致坍塌滲漏、應行修理情形。《宮中檔奏摺》406008662 號、406008793 號。《大清文宗顯皇帝實錄》卷二百八，鹹豐六年九月乙亥：「諭：承志、善燾奏查勘盛京宮殿情形應行修理一摺，據稱，盛京宮殿因連日陰雨有坍塌滲漏處所，宜即勘估興修。著派慶祺親詣該處，詳細查勘，分別應修應緩具奏。其嘉蔭堂前，並仰熙齋殿內應如何改修之處，著一併查明繪圖具奏。」十二月初三日，召京，署理正黃旗漢軍副都統；次日，授正紅旗蒙古副都統。《大清文宗顯皇帝實錄》卷二百十四，鹹豐六年十二月丙戌：「以盛京工部侍郎善燾署正黃旗漢軍副都統。」丁亥：「以署正黃旗漢軍副都統善燾為正紅旗蒙古副都統。」 七年（1857 年）正月初八日，署理山海關副都統。正月十五日，調正白旗滿洲副都統。《內閣大庫檔案》196749 號移會。《大清文宗顯皇帝實錄》卷二百十七，鹹豐七年正月戊辰：「調正紅旗蒙古副都統善燾為正白旗滿洲副都統。」二月十二日，因病奏請開缺回旗。 鹹豐十一年（1861 年）正月初五日卒，年六十四歲。 家庭及關聯 六世祖：肅武親王豪格（1609 年－1648 年），清太宗文皇帝第一子，封和碩肅親王，授靖遠大將軍，革爵幽禁自盡；後追復肅親王，諡武，配饗太廟。 五世祖：顯懿親王富綬（1643 年－1670 年），豪格第四子，襲封和碩親王，改號為和碩顯親王，諡懿。 本生高祖父：顯密親王丹臻（1665 年－1702 年），富綬第四子，襲封和碩顯親王，諡密。 承繼高祖父：已革輔國將軍伽蘭保（1669 年－1711 年），富綬第六子，封三等輔國將軍，官護軍統領，緣事革爵革職發配盛京。 曾祖父：宗室襄德（1695 年－1754 年），第一子，伽蘭保承繼子，閑散。 祖父：宗室保英（1721 年－1776 年），襄德第二子，閑散。 父：宗室慶傑（1761 年－1821 年），保英第四子，官至熱河副都統、馬蘭鎮總兵。 母：馬佳氏，慶傑正室，武保之女。 善燾排行第二，有一兄： 岐山（1787 年－1805 年），過繼予胞伯慶嵩為嗣。 妻妾 正室：周佳氏，慶恆之女。 側室：王氏，王順之女。 子女 有一子。 成功（1853 年－1854 年），庶王氏出，早卒。 參考文獻 《玉牒》甲冊頁一八一三 宗室瑞聯《宗室貢舉備考》道光朝葉十七、葉二十二 國立故宮博物院圖書文獻館藏《清國史館傳包》702003041 號 國立故宮博物院圖書文獻館藏《清國史館傳稿》701001069 號、701001374 號 《清國史》第九冊卷一百二大臣畫一續編 Category 清朝翰林院庶吉士 Category 清朝翰林院編修 Category 清朝右春坊右中允 Category 清朝左春坊左中允 Category 清朝翰林院侍講 Category 日講起居注官 Category 清朝國史館協修官 Category 清朝鄉試同考官 Category 清朝翰林院侍讀 Category 清朝國子監祭酒 Category 清朝太僕寺卿 Category 清朝左副都御史 Category 清朝刑部侍郎 Category 鑲紅旗漢軍副都統 Category 管理新舊營房大臣 Category 鑲黃旗滿洲副都統 Category 崇文門監督 Category 步軍營右翼總兵 Category 清朝戶部侍郎 Category 清朝吏部侍郎 Category 崇文門副監督 Category 鑲黃旗護軍統領 Category 鑲紅旗護軍統領 Category 馬蘭鎮總兵 Category 總管內務府大臣 Category 烏裡雅蘇臺參贊大臣 Category 盛京工部侍郎 Category 盛京刑部侍郎 Category 正紅旗蒙古副都統 Category 正白旗滿洲副都統 Category 鑲白旗滿洲人 S